CELEX: C2004/190/25
Language: sk
Date: 2004-07-24 00:00:00
Title: Rozsudok Súdu prvého stupňa z 12. mája 2004 vo veci T–191/01, André Hecq proti Komisii Európskych spoločenstiev (Úradníci — Sociálne zabezpečenie — Článok 72 odsek 1 služobného poriadku — Náhrada liečebných nákladov — Ťažká choroba — Odmietnutie náhrady nákladov na určité liečebné úkony vo výške 100 %)

24.7.2004   
            
            
               SK
            
            
               Úradný vestník Európskej únie
            
            
               C 190/15
            
         
      ROZSUDOK SÚDU PRVÉHO STUPŇA
   
   z 12. mája 2004
   vo veci T–191/01, André Hecq proti Komisii Európskych spoločenstiev (1)
   
   (Úradníci - Sociálne zabezpečenie - Článok 72 odsek 1 služobného poriadku - Náhrada liečebných nákladov - Ťažká choroba - Odmietnutie náhrady nákladov na určité liečebné úkony vo výške 100 %)
   (2004/C 190/25)
   Jazyk konania: francúzština
   Vo veci T–191/01, André Hecq, úradník Komisie Európskych spoločenstiev, bytom v Mondercange (Luxemburg), v zastúpení: C. Mourato, advokát, ktorý si zvolil adresu na doručovanie v Luxemburgu, proti Komisii Európskych spoločenstiev (splnomocnený zástupca: J. Currall), predmetom ktorej je návrh na zrušenie dvoch rozhodnutí, a to z 13. októbra 2000 a zo 6. novembra 2000, vydaných kanceláriou likvidátora poistných udalostí, ktorými bola odmietnutá náhrada nákladov na určité liečebné úkony, ktoré vznikli manželke žalobcu, vo výške 100 %, Súd prvého stupňa (tretia komora) v zložení: J. Azizi, predseda a M. Jaeger a F. Dehousse, sudcovia, tajomník: M. I. Natsinas, radca, vyhlásil dňa 12. mája 2004 rozsudok, ktorého výrok znie:
   
               1.
            
            
               Rozhodnutia vydané kanceláriou likvidátora poistných udalostí 13. októbra 2000 a 6. novembra 2000 sa zrušujú, a to v častiach, v ktorých bola odmietnutá náhrada určitých liečebných nákladov, ktoré vznikli manželke žalobcu, vo výške 100 %.
            
         
               2.
            
            
               Komisia Európskych spoločenstiev je povinná nahradiť trovy konania.
            
         
      (1)  Ú. v. ES C 55 z 8.3.2003